U Rwanda n’Ubushinwa bimaze gusinyana amasezerano 15 y’ubufatanye, mu ruzinduko Perezida Xi yagize mu Rwanda
U Rwanda  n'Ubushinwa  bimaze  gusinyana  amasezerano  15  y'ubufatanye  nyuma  y'uruzinduko  rwa Prezida  w'U Bushinwa  Xi  Jinping  mu  Rwanda.
U Rwanda n'U Bushinwa bimaze gusinyana amasezerano 15 y'ubufatanye

Ayo masezerano  ari  mu  rwego  rw'ubucuruzi, ishoramari, ingendo  zo mu kirere, urwego  rw'ubuzima  n'ubucukuzi  bw'amabuye  y'agaciro.

Umukuru  w'Ubushinwa  yageze  mu  Rwanda  mu  ijoro  ryakeye, bikaba  biteganijwe  ko  asoza  uruzinduko  rwe  uyu  munsi.

Igihugu  cy'Ubushinwa  gifatiye  runini  ubukungu  bw'U Rwanda  kuko  ibicuruzwa  byinshi  biva  hanze  yarwo  bitumizwa  mu  Bushinwa.

Nubwo  nta  byinshi  bivugwa  muri  aya  masezerano, ngo  ikibazo  cyo  gukuraho  visa  ku  bantu  bari  mu  butumwa  bwa  Leta  ndetse  n'abanyacyibahiro  ku mpande  zombi  kiri  mu  byo  abakuru  b'ibihugu  byombi  baganiriyeho.  

U Rwanda n'U Bushinwa bimaze gusinyana amasezerano 15 y'ubufatanye

Ku  ruhande  rw'U Rwanda  nta  bintu  byinshi  rufite  rucuruza  mu  Bushinwa, cyakora  hari  abacuruzi  batangiye  koherezayo  ikawa  n'icyayi, hari  aboherezayo  ibikomoka  ku matungo  nk'impu  ndetse  n'amabuye  y'agaciro .

Muri  rusange, ibyo  u Rwanda  rwohereza  mu  Bushinwa  bibarirwa  mu kayabo ka miliyoni  160 z'Amadolari  y'Amerika.

Igihugu  cy'U Bushinwa  kirazwi  cyane  mu  Rwanda  kubera  bimwe mu  bikorwa  buhakora. Kuri  ubu  hari  ikigo  cyazobereye  mu  bwubatsi  bw'imihanda, cyubatse  myinshi  mu mihanda  y'U Rwanda  .

Abashinwa  kandi  bafashije  u Rwanda  mu  rwego  rw'ubuzima  aho  barwubakiye  ibitaro  bya  Masaka  mu mujyi  wa Kigali  ndetse  n'ibya  Kibungo  mu  burasirazuba  bw'igihugu  .

Ni ubwa mbere umukuru w'U Bushinwa agiriye uruzinduko mu Rwanda, nubwo ibihugu byombi byemeza ko umubano wabyo atari uwa none .

Abashinwa  kandi  ni  bo  bafashije  igihugu  kubaka  uruganda  rukumbi  rukora  sima  ruri  mu  karere  ka Bugarama  hafi  y'umupaka  u Rwanda  rusangiye  n'U Burundi  na  Kongo.

Ni  ubwa  mbere  umukuru  w'U Bushinwa  agiriye  uruzinduko  mu  Rwanda, nubwo  ibihugu  byombi  byemeza  ko  umubano  wabyo  atari  uwa  none .

